પોલીસે ઘટનાની જાણકારી આપતા જણાવ્યું કે પીડિતાના પરિવારજનોની ફરિયાદ પર રોશન નગરના એક મદરેસાના 52 વર્ષિય મૌલવી અબ્દુલ રઉફને આ મામલે ઝડપી લેવામાં આવ્યો હતો. પોલીસ મુજબ રવિવારે મૌલવીએ પીડિતા સાથે મદરેસામાં જ અશ્લિલ અડપલા કર્યા હતા. જે અંગે મોડી રાત્રે બાળાએ તેના પરિવારજનોને મૌલવીની કરતૂતો વિશે જણાવતા તેમણે પોલીસ સ્ટેશનમાં ફરિયાદ કરવાનો નિર્ણય લીધો હતો. ફરિયાદ દરમિયાન જ પોલીસે મૌલવીની ધરપકડ કરી હતી અને તેની સમક્ષ બાળાએ પૂરી ઘટના જણાવતા ફરિયાદ નોંધાવી હતી.